|  |
| --- |
| PATVIRTINTA |
| Molėtų rajono savivaldybės |
| tarybos 2023 m. liepos d. |
| sprendimu Nr. B1- |

**MOLĖTŲ RAJONO SAVIVALDYBĖS MOKINIŲ DALYVAUJAMOJO BIUDŽETO INICIATYVOS PROJEKTŲ ATRANKOS IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės mokinių dalyvaujamojo biudžeto iniciatyvos projektų atrankos ir finansavimo tvarkos aprašas (toliau – Tvarkos aprašas) nustato Molėtų rajono savivaldybės (toliau – Savivaldybė) biudžeto lėšomis finansuojamų Molėtų rajono gimnazijose ir progimnazijose (toliau – mokyklos) besimokančių mokinių nuo 14 metų inicijuotų dalyvaujamojo biudžeto modeliu grįstų projektų idėjų pasiūlymų teikimo, vertinimo, atrankos, lėšų skyrimo ir įgyvendinimo tvarką mokyklose.
2. Molėtų rajono mokinių dalyvaujamojo biudžeto iniciatyvos projektų finansavimo (toliau – priemonė) tikslas – skatinti mokinių iniciatyvas, tobulinti finansinio raštingumo ir verslumo įgūdžius, gilinti žinias apie mokyklos biudžeto sudarymą, didinti mokinių įsitraukimą į mokyklos veiklas ir kurti atvirą sprendimų priėmimo kultūrą. Projektai turi:

 2.1. būti skirti visai mokyklos bendruomenei (netradicinių ugdymo aplinkų, poilsio ir interaktyvių erdvių įrengimas ar tobulinimas, ugdymo priemonių įsigijimas, išvykų, renginių organizavimas ir pan.);

 2.2. neviršyti skirtos mokyklai sumos;

 2.3. būti nereikalaujantys išlaikymo išlaidų ar papildomos darbo jėgos jų įgyvendinimui ir kt.

1. Molėtų rajono mokinių dalyvaujamojo biudžeto iniciatyvos finansuojamos Savivaldybės biudžeto lėšomis iš Jaunimo politikos įgyvendinimo programos (Nr. 4) ir atitinka Molėtų rajono savivaldybės strateginį veiklos plano 2023–2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“ priedo 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 1.1.2 uždavinio 04.1.1.2.1 priemonę „Jaunimo įgalinimo ir galimybių plėtra Molėtų rajono savivaldybėje“.
2. Mokyklos, norinčios dalyvauti šioje priemonėje, iki einamųjų metų rugsėjo 10 d. privalo pateikti prašymą Savivaldybės administracijos direktoriui. Jos įtraukiamos į priemonę vykdančių mokyklų sąrašą, kurį tvirtina Savivaldybės administracijos direktorius. Mokyklos vadovas, viename iš dalyvavimo priemonėje  etapų, įsipareigoja pateikti mokiniams informacinį pranešimą apie mokyklos biudžeto sudarymą. Pranešimas pateikiamas laisva forma.
3. Vadovaujantis Savivaldybės administracijos patvirtintu mokyklų sąrašu, Savivaldybės administracija skiria mokykloms lėšų įgyvendinti priemonę. Lėšų dydis skiriamas atsižvelgiant į einamųjų metų suplanuotą Savivaldybės biudžetą priemonei įgyvendinti pagal Molėtų rajono savivaldybės jaunimo reikalų tarybos protokolu numatytą lėšų dalį dalyvaujamajam biudžetui.
4. Tvarkos apraše vartojamos sąvokos:
	1. **Vertinimo komisija** (toliau – Komisija) – komisija, sudaryta iš dalyvaujančios priemonėje mokyklos deleguotų administracijos darbuotojų arba mokytojų, 1 Savivaldybės administracijos direktoriaus deleguoto atstovo, 2 dalyvaujančios priemonėje mokyklos mokinių savivaldos deleguotų atstovų. Komisija sudaroma kiekvienoje priemonėje dalyvaujančioje mokykloje.
	2. **Mentoriai** – mokyklų mokytojai ar administracijos darbuotojai, atsakingi už dalyvaujamojo biudžeto priemonės proceso įgyvendinimą, mokinių palydėjimą ir kuravimą mokyklose.
	3. **Mokinių grupė** – gimnazijoje ar progimnazijoje besimokančių mokinių grupė, sudaryta iš asmenų nuo 14 metų, teikianti projekto idėjos pasiūlymą mokinių dalyvaujamojo biudžeto iniciatyvų projektų atrankos konkursui.
	4. **Projektas** – laike apibrėžta nekomercinė, negeneruojanti pajamų kryptingos veiklos priemonių visuma, įgyvendinama vadovaujantis Tvarkos aprašo nuotatomis.
	5. **Projekto idėjos pasiūlymas** – pagal specialią formą parengtas dokumentas su priedais, kurį pateikia mokinių komandos, išdėstydamos projekto idėją (1 priedas).
	6. **Vieša atranka** – mokinių balsavimas už pateiktą projekto iniciatyvą mokykloje.

**II SKYRIUS**

**PROJEKTŲ IDĖJŲ PASIŪLYMŲ TEIKIMO TVARKA**

1. Mokyklų mentoriai einamaisiais biudžetiniais metais ne vėliau kaip iki rugsėjo 30 d. pristato mokinių dalyvaujamojo biudžeto iniciatyvą ir informuoja mokinius apie galimybę teikti savo projekto idėjos pasiūlymus.
2. Mokyklos einamaisiais biudžetiniais metais ne vėliau kaip iki spalio 10 d. skelbia projektų idėjų pasiūlymų konkursą mokiniams. Konkurso laiką nustato kiekviena mokykla atskirai.
3. Projektų idėjų pasiūlymai teikiami vadovaujantis Tvarkos aprašu ir mokyklos kvietime nustatyta tvarka ir terminais.
4. Kvietimas teikti projektų idėjų pasiūlymus (toliau – Kvietimas) skelbiamas mokyklų skelbimų lentoje, interneto svetainėje ir socialiniuose tinkluose, jeigu mokyklos juos turi.
5. Mokinių grupė kvietime nustatyta tvarka ir terminais pateikia užpildytą projekto idėjos pasiūlymą.
6. Būtinieji reikalavimai projekto idėjos pasiūlymui:
	1. projekto įgyvendinimo vertė – iki 1000 Eur;
	2. projekto veiklomis sukurti rezultatai turi būti orientuoti į Tvarkos aprašo 2 punkte išdėstytus siūlymus.
7. Projektų idėjų pasiūlymai turi būti parengti pagal Tvarkos aprašo 1 priede nustatytą pasiūlymo formą
8. Mokiniai turi teisę projekto idėjos pasiūlymą atsiimti bet kuriuo metu iki viešosios atrankos paskelbimo pradžios.
9. Konsultaciją ir metodinę pagalbą mokiniams, norintiems teikti projektų idėjų pasiūlymus, teikia parengti mokyklų mentoriai, nurodyti Kvietime.
10. Konsultaciją ir metodinę pagalbą mokykloms, organizuojančioms dalyvaujamojo biudžeto iniciatyvą, teikia Savivaldybės jaunimo reikalų koordinatorius.

**III SKYRIUS**

**PROJEKTŲ IDĖJŲ PASIŪLYMŲ VERTINIMAS IR ATRANKA**

1. Pagal Kvietime nustatytas sąlygas pateikti projektų idėjų pasiūlymai vertinami pasibaigus priėmimo terminui.
2. Pateiktų projektų idėjų pasiūlymų vertinimas vyksta dviem etapais:
	1. administracinės atitikties vertinimas;
	2. vieša atranka.
3. Projektų idėjų administracinės atitikties vertinimą atlieka Komisija. Administracinės atitikties vertinimas atliekamas per 5 darbo dienas nuo Kvietime nurodytos paskutinės projektų idėjų pasiūlymų pateikimo dienos. Komisijos pirmininkas išrenkamas pirmojo posėdžio metu. Komisija sprendimus priima balsų dauguma, jeigu balsai pasiskirsto po lygiai, lemiamą balsą turi pirmininkas.
4. Administracinės atitikties vertinimo metu įvertinama ar projektų idėjų pasiūlymai:
	1. projekto idėjos pasiūlymas atitinka Tvarkos aprašo 1 priede nustatytą projekto pasiūlymo formą;
	2. projekto idėjos pasiūlymas užpildytas tinkamai, t. y. užpildytos visos formos grafos;
	3. projekto idėjos pasiūlyme pateiktas išlaidų pagrįstumas yra realus, skirtas projekto rezultatams pasiekti;
	4. projekto veiklomis sukurti rezultatai nebus naudojami komerciniais tikslais ir negeneruos pajamų;
	5. projekto idėjos, skirtos mokyklos mokiniams, kurioje teikiamas projekto idėjos pasiūlymas;
	6. projekto veiklomis sukurti rezultatai atitiks Tvarkos aprašo 2 punkte numatytus tikslus ir sąlygas;
	7. projektuose numatytos įsigyti prekės pagal teisės aktus gali būti naudojamos mokyklos patalpose ir erdvėse ir nėra nurodytos kaip draudžiamos.
5. Iš visų projektų idėjų pasiūlymų, atitinkančių Tvarkos aprašo 20.1–20.7 papunkčiuose nurodytus reikalavimus, sudaromas atrinktų projektų sąrašas.
6. Komisijos posėdžiai protokoluojami, o sprendimai įforminami protokoluose, kuriuos pasirašo Komisijos pirmininkas.
7. Jeigu Komisija įvertina gautą projekto idėjos pasiūlymą kaip neatitinkantį bent vieno Tvarkos aprašo 20.1–20.7 papunkčiuose nurodyto reikalavimo, Komisijos pirmininkas apie priimtą sprendimą informuoja mokinius jų nurodytais kontaktais.
8. Mokyklos direktoriaus įsakymu patvirtinamas atrinktų projektų idėjų nuasmenintas sąrašas (be projekto idėjos pasiūlymo mokinių asmens duomenų), kuriame pateikiama: trumpas projekto tikslas, aprašymas ir prašoma suma.
9. Patvirtintas ir nuasmenintas sąrašas su atrinktomis projektų idėjomis skelbiamas mokyklos skelbimų lentoje, interneto svetainėje arba socialiniuose tinkluose, jeigu mokykla juos turi.

**IV SKYRIUS**

**MOKINIŲ BALSAVIMAS UŽ SIŪLOMUS ĮGYVENDINTI PROJEKTUS**

1. Išsamus projektų sąrašas skelbiamas mokyklų skelbimų lentoje, interneto svetainėje ir/ar socialiniuose tinkluose ir Molėtų rajono savivaldybės interneto svetainėje.
2. Per 5 dienas nuo projektų sąrašo paskelbimo dienos mokyklos administracija organizuoja viešą projektų atranką mokykloje.
3. Organizuojant viešą atrinktų iniciatyvų projektų atranką (visuotinis susirinkimas, nuotolinis būdas, kita virtuali erdvė), mokinių grupėms sudaromos sąlygos pristatyti savo idėjos projektus (nuotraukos, brėžiniai, piešiniai ir pan.).
4. Kiekvienam pristatymui skiriama iki 7 min.
5. Po idėjų pristatymų ir aptarimų mokiniai kviečiami balsuoti ir išrinkti aktualiausias, mokyklos bendruomenei reikšmingiausias idėjas. Balsavimas vyksta slaptu būdu, balsavimo lapelį įmetant į balsavimo dėžę.
6. Balsavimo teisę turi mokyklos mokiniai, ne jaunesni nei 14 metų.
7. Mokinys turi teisę balsuoti ne daugiau kaip už 3 atrinktas projekto idėjas, atiduodamas po vieną balsą už kiekvieną projekto idėją.
8. Balsavimą turi teisę stebėti Savivaldybės administracijos direktorius deleguotas atstovas.
9. Įvertinus mokinių balsavimo rezultatus, mentorius sudaro projektų idėjų sąrašą. Projektų idėjos sugrupuojamos pagal balsavusių asmenų balsus, t. y. nuo daugiausiai balsų surinkusių projektų idėjų iki mažiausiai balsų surinkusių projektų idėjų.
10. Finansuojamų projektų skaičius nustatomas atsižvelgiant į Savivaldybės skirtas lėšas mokyklai. Finansuojamų projektų bendra suma negali viršyti Savivaldybės skirtų lėšų priemonei įgyvendinti sumos.
11. Atsižvelgiant į Savivaldybės skirtas lėšas mokyklai išrenkami nugalėtojai – daugiausia balsų surinkusios projektų idėjos.
12. Gavusios daugiausia mokinių balsų projektų idėjos tvirtinamos mokyklos direktoriaus įsakymu.
13. Mokinių atrinktos idėjos (jų aprašymai ir vertė) skelbiamos mokyklos skelbimų lentoje, interneto svetainėje, socialiniuose tinkluose, jeigu mokykla juos turi, Savivaldybės interneto svetainėje www.moletai.lt ir kitose informacinėse priemonėse.

**V SKYRIUS**

**PROJEKTŲ ĮGYVENDINIMAS, FINANSAVIMAS IR ATSISKAITYMAS**

1. Atrinktus projektus įgyvendina mokiniai, kuruojami mokyklos mentorių, iki einamųjų biudžetinių metų gruodžio 10 d.
2. Mokiniai, įgyvendindami projekto idėją, yra atsakingi už:
	1. veiklos įgyvendinimą;
	2. techninių specifikacijų paslaugoms ar prekėms pirkti parengimą su mentoriaus pagalba;
	3. projektų idėjų ataskaitų rengimą.
3. Vadovaujantis mokyklos nustatyta tvarka dokumentų parengimą apmokėjimams už projektui reikalingas veiklas, prekes ir kt. atlieka mokyklos administracijos darbuotojai.
4. Mokyklos administracija iki 15 proc. skirtų Savivaldybės lėšų priemonei įgyvendinti gali skirti priedui už mentoriaus darbą apmokėti.
5. Savivaldybės skirtos lėšos priemonei įgyvendinti negali būti naudojamos paslaugų ar prekių apmokėjimams, nesusijusiems su tiesioginėmis projekto išlaidomis, nurodytomis projekto sąmatoje.
6. Mentoriai, kartu su mokiniais įgyvendinę projektą, mokyklos administracijai ir Savivaldybės administracijos Jaunimo reikalų koordinatoriui pateikia Tvarkos aprašo 2 priede nustatytos formos projekto rezultatų ataskaitą per 5 d. d. nuo projekto įgyvendinimo pabaigos.
7. Mokykla nepanaudotas lėšas iki gruodžio 15 d. grąžina Savivaldybės administracijai ir iki gruodžio 20 d. pateikia Biudžeto išlaidų sąmatos vykdymo ataskaitą pagal Lietuvos Respublikos finansų ministro patvirtintą formą Nr.2.

**VI SKYRIUS**

**BAIGIAMOSIOS NUOSTATOS**

1. Mokyklos yra atsakingos už Savivaldybės skirtų lėšų tikslingą panaudojimą.
2. Tvarkos aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Molėtų rajono savivaldybės mokinių dalyvaujamojo biudžeto iniciatyvos projektų atrankos ir finansavimo tvarkos aprašo 1 priedas |

**MOLĖTŲ RAJONO SAVIVALDYBĖS MOKINIŲ DALYVAUJAMOJO BIUDŽETO INICIATYVOS PROJEKTO IDĖJOS PASIŪLYMO FORMA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie projektą ir pareiškėją**

|  |
| --- |
| **1.1. Projekto pavadinimas**  |

|  |
| --- |
| **1.2. Pareiškėjas** *(mokykloje besimokančių mokinių grupės, nuo 14 metų amžiaus)* |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| **1.3. Mentorius** |
| Vardas ir pavardė, kontaktai (telefono numeris, el. p.) |  |

**2. Projekto idėjos aprašymas (santrauka)**

|  |
| --- |
| **2.1. Projekto tikslas, tikslinė grupė, sprendžiama problema** (*ne daugiau kaip pusė lapo)* |
| **2.2. Projekto rezultatai, jų nauda mokyklos bendruomenei** |
| **2.3. Numatomos projekto veiklos, veiklų kiekybiniai ir kokybiniai rodikliai** |

**3. Preliminari projekto sąmata**

|  |  |  |
| --- | --- | --- |
| **Išlaidų pavadinimas** | **Planuojama išlaidų suma Eur** | **Išlaidų pagrindimas** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **Iš viso** |  |  |

**4. Projekto idėjos pasiūlymo priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(preliminarią projekto sąmatą pagrindžiantys dokumentai, vizualizacijos, brėžiniai, schemos, ekspertų nuomonės, rekomendacijos, ar kita informacija, papildanti projekto aprašymą)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

**5. Tvirtinu:**

5.1. Šiame projekto idėjos pasiūlyme ir prie jo pridėtuose dokumentuose pateikta informacija yra teisinga.

5.2. Sutinku, kad informacija apie mano pateiktą pasiūlymą būtų skelbiama Molėtų rajono savivaldybės interneto svetainėje ir (ar) kitoje viešoje erdvėje.

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

|  |
| --- |
| Molėtų rajono savivaldybės mokinių dalyvaujamojo biudžeto iniciatyvos projektų atrankos ir finansavimo tvarkos aprašo 2 priedas |

**MOLĖTŲ RAJONO SAVIVALDYBĖS MOKINIŲ DALYVAUJAMOJO BIUDŽETO INICIATYVOS PROJEKTO REZULTATŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie įgyvendintą projektą ir jo vykdytojus**

|  |
| --- |
| **1.1. Projekto pavadinimas**  |

|  |
| --- |
| **1.2. Projekto vykdytojai** *(mokykloje besimokančių mokinių grupės, nuo 14 metų amžiaus)* |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| **1.3. Mentorius** |
| Vardas ir pavardė, kontaktai (telefono numeris, el. p.) |  |

**2. Projekto pasiekimai (santrauka)**

|  |
| --- |
| **Projekto tikslas** |
|  |
| **Projekto nauda mokyklos bendruomenei** |
|  |
| **Įvykdytos veiklos**  | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

**Informacija apie projekto viešinimą įgyvendinimo laikotarpiu**

|  |  |  |
| --- | --- | --- |
| **Tikslinė grupė** | **Informavimo tikslas ir būdas** | **Informavimo laikas** |
|  |  |  |

**3. Projekto sąmatos įgyvendinimas**

|  |  |
| --- | --- |
| **Suplanuota lėšų** | **Įsisavinta lėšų** |
|  |  |

**4. Projekto įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Mentorius:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)